S-476/2019

Mál þetta, sem dómtekið var 4. september sl., er höfðað með ákæru, útgefinni af lögreglustjóranum á höfuðborgarsvæðinu 4. júní 2019, á hendur S-kk-þgf M-kk-þgf I-kk-þgf, kt. [...], [...], [...], fyrir eftirtalin hegningarlaga og umferðarlagabrot:

I. fyrir eftirtalda þjófnaði með því að hafa:

1. Föstudaginn 11. maí 2018, í verslun N1, Hringbraut 12 í Reykjavík, stolið hleðslutæki að verðmæti kr. 2.975.

2. Mánudaginn 4. júní 2018, farið heimildarlaust inn í íbúð vistmannsins A á annarri hæð á dvalarheimilinu Skógarbæ, Árskógum í Reykjavík, og stolið þaðan fimm armbandsúrum af gerðinni Armani og Rolex, skartgripum og veski sem innihélt meðal annars kr. 40.00050.000 í reiðufé og tvö greiðslukort og í kjölfarið stolið kr. 80.000 úr hraðbanka Arion í Smáranum í Kópavogi í tveimur færslum, með heimildarlausri notkun eigandans og öryggisnúmeri reikningsins, sem ákærði hafði komist yfir svo sem rakið er.

3. Mánudaginn 11. júní 2018, í auðgunarskyni farið inn í ólæsta bifreiðina [...] sem stóð í bifreiðastæði fyrir utan verslun Krónunnar, Rofabæ 39 í Reykjavík og stolið þaðan veski sem innihélt meðal annars gjafakort, lyfseðla, aðgangsstýringarkort og húslykla.

4. Þriðjudaginn 6. nóvember 2018, í auðgunarskyni farið inn í ólæsta bifreiðina [...] sem stóð í bifreiðastæði fyrir utan verslun Byko, Skemmuvegi 4 í Kópavogi og stolið rafmagnsmæli, tóbakspípu, gervigrasmæli og þjónustubók bifreiðarinnar.

Teljast brot þessi varða við 244. gr. almennra hegningarlaga nr. 19/1940.

II.

Fyrir tilraun til þjófnaðar, með því að hafa sunnudaginn 6. maí 2018, í auðgunarskyni brotist inn í bifreiðina [...] sem stóð á bifreiðastæði við [...] í Reykjavík, með því að brjóta hliðarrúðu bifreiðarinnar og tekið þaðan snjóbretti, topplyklasett og sverðsög en skilið munina eftir þegar styggð kom að honum er hann varð var við mannaferðir.

Telst brot þetta varða við 244. gr., sbr. 20. gr. almennra hegningarlaga nr. 19/1940.

III.

Fyrir umferðarlagabrot með því að hafa:

1. Fimmtudaginn 4. október 2018 ekið bifreiðinni [...], án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 1,9 ng/ml) austur Ártúnsbrekku í Reykjavík, þar sem lögregla stöðvaði aksturinn á móts við N1.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

2. Sunnudaginn 14. október 2018 ekið bifreiðinni [...], án gildra ökuréttinda, undir áhrifum áfengis og óhæfur til að stjórna henni örugglega vegna áhrifa ávana og fíkniefna (í blóði mældist vínandamagn 0,56‰ og tetrahýdrókannabínól 3,2 ng/ml) um Reykjanesbraut á vegakafla milli Róselstorgs og Flugstöðvar Leifs Eiríkssonar, þar sem lögregla stöðvaði aksturinn.

Telst brot þetta varða við 1. sbr. 2. mgr. 45. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála, enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...] og er í máli þessu sakfelldur fyrir fjögur þjófnaðarbrot framin á tímabilinu 11. maí til 6. nóvember 2018, fyrir tilraun til þjófnaðar, og fyrir að aka í tvígang undir áhrifum ávana og fíkniefna, án gildra ökuréttinda, þar af í annað skiptið einnig undir áhrifum áfengis. Samkvæmt framlögðu sakavottorði, dagsettu 31. maí 2019, á ákærði sakaferil að baki og hefur áður gerst sekur um auðgunarbrot. Með dómi Héraðsdóms Reykjavíkur, dagsettum 30. september 2014, var ákærði dæmdur í 30 daga fangelsi, skilorðsbundið í tvö ár, fyrir þjófnað. Þá var ákærði aftur dæmdur í 30 daga fangelsi, skilorðsbundið í tvö ár, einnig fyrir þjófnað, með dómi Héraðsdóms Reykjavíkur hinn 1. nóvember 2017. Sakaferill ákærða hefur að öðru leyti ekki áhrif við ákvörðun refsingar í málinu. Með brotum þeim er ákærði er sakfelldur fyrir nú hefur hann rofið skilorð síðastgreinds dóms. Ber því að taka þá refsingu upp og gera ákærða refsingu í einu lagi, sbr. 60. gr. almennra hegningarlaga nr. 19/1940.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 4 mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 14 mánuði frá birtingu dóms þessa að telja.

Ákærði greiði 190.552 krónur í sakarkostnað.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf M-kk-nf I-kk-nf, sæti fangelsi í 4 mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 14 mánuði frá birtingu dómsins að telja.

Ákærði greiði 190.552 krónur í sakarkostnað.

Þ-kvk-nf L-kvk-nf